
/ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση μίας (1) θέσης μόνιμου προσωπικού στο Εθνικό Κέντρο 

Δημόσιας Διοίκησης./.. 1 

Έγκριση εκλογής μέλους του'Δ.Σ. της ΕΑΒ Α.Ε. 2 

Προσωπικό για κάλυψη απροβλέπτων και επειγουσών αναγκών σε __ 

περιφεριακές υπηρεσίες του ΥΠ.ΠΕΧΩΔΕ./3 ) 

Τροποποίηση συγκρότησης Δευτεροβάθμιας Επιτροπής Επιλογής ν —^ 

Αποζημίωσης Λεμβούχων . 4 

Καθορισμός ναύλων επιβατών και οχημάτων διακινουμένων με 

ακτοπλοϊκά Ε/Γ - Ο/Γ πλοία . 5 

Επέκταση περιοχής - τροποποίηση καταστατικού ΤΟΕΒ Θέρμου Ν. 

Αιτωλ/νίας . 6 

Τροποποίηση και προσαρμογή του Οργανισμού Εσωτερικής Υπηρε¬ 
σίας του Συνδέσμου ΟΤΑ Δυτικού Τομέα Θεσ/νίκης Ν. Θεσ/ 

νίκης στις διατάξεις του Ν. 1586/86 . 7 

Τροποποίηση και προσαρμογή του Οργανισμού Εσωτερικής Υπηρε¬ 
σίας της Κοινότητας Δήμου Σταυρούπολης Ν. Θεσσαλονίκης 

στις διατάξεις του Ν.1586/1986 .... 8 

Ψήφιση Ο.Ε.Υ. της Κοινότητας Σκοτίνας Ν, Πιερίας . . . .. 9 

Μεταβίβαση διαθέσιμης κοινόχρηστης έκτασης στην Κοινότητα 

Μύτικα Ν. Πρέβεζας .10 

Ίδρυση αναπτυξιακού Συνδέσμου στην 3η Γεωγραφική Ενότητα 11 

Ίδρυση αναπτυξιακού συνδέσμου στην 6η Γεωγραφική ενότητα Ν. 

Σερρών .12 

Ίδρυση αναπτυξιακού συνεδέσμου στην 9η Γεωγραφική ενότητα, Ν. 

Σερρών .·.13 

Τροποποίηση της αριθ. 23547/11.9.67 απόφαση της Νομάρχου 

Σερρών που αφορά το Αγρόκτημα Αλιστράτης .14 

Τροποποίηση ΟΕΥ Κοινότητας Νεροκούρου Ν. Χανιών.15 

Κατάταξη σε ασφ/κή κλάση, των μελών του ασφαλιστικού συνεται¬ 
ρισμού μεταφραστών «Η ΜΕΡΙΜΝΑ».16 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Η12/Κ3/25/13406 (1) 

Σύσταση μίας (1) θέσης μόνιμου προσωπικού στο Εθνικό Κέντρο Δημό¬ 
σιας Διοίκησης. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ } 

Έχοντας υπόψη: 

1. Της παραγρ. 3 του άρθρου 9 του Ν. 1388/83 «Ίδρυση Εθνικού 
Κέντρου Δημόσιας Διοίκησης» (ΦΕΚ 113/Α/83). 

2. Την 301/5.7.1988 πρόταση του Διοικητικού Συμβουλίου ΕΚΔΔ, 
αποφασίζουμε: 

Στο Εθνικό Κέντρο Δημόσιας Διοίκησης συνιστάται μία (1) θέση κλά¬ 
δου ΥΕ Φυλάκων - Νυκτοφυλάκων. Η θέση αυτή προστίθεται στις υφι¬ 
στάμενες θέσεις του ίδιου κλάδου, ο συνολικός αριθ. θέσεων του οποίου 


διαμορφώνεται σε δύο (2). 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 3 Ιανουάριου 1989 


Ο ΥΠΟΥΡΓΟΣ 

ΑΓ. ΚΟΥΤΣΟΓΙΩΡΓΑΣ 


Αριθ. Φ.000/450540 (2) 

Έγκριση εκλογής μέλους του Δ.Σ. της ΕΑΒ Α.Ε. 

ΟΙ ΥΠΟΥΡΓΟΙ 
ΕΘΝΙΚΗΣ ΑΜΥΝΑΣ ΚΑΙ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

α) Τη διάταξη της παρ. 8 του άρθρου 1 Ν. 43/75 «Περί Ιδρύσεως 
Εθνικής Βιομηχανίας Αεροπορικού Υλικού» (ΦΕΚ 93 Τ.Α.) όπως τρο¬ 
ποποιήθηκε και συμπληρώθηκε με το Ν. 696/77 «Περί τροποποιήσεως 
και συμπληρώσεως του Ν. 43/75». 

β) Τις διατάξεις των άρθρων 9 και 10 του καταστατικού της Ελληνι¬ 
κής Αεροπορικής Βιομηχανίας (ΕΑΒ) Α.Ε. 1 

γ)Τη με αριθ. πρωτ. 1035/20.12.88 Απόφαση του Πρωθυπουργού 
περί καθορισμού αρμοδιοτήτων Αναπληρωτή Υπουργού Εθνικής Άμυ¬ 
νας Γιώργου Μωραΐτη. 

δ) Το πρακτικό της από 20.1.89 Έκτακτης Γενικής Συνέλευσης των 
μετόχων της Ελληνικής Αεροπορικής Βιομηχανίας (ΕΑΒ) Α.Ε., απο¬ 
φασίζουμε: 

Εγκρίνουμε την εκλογή ως μέλους του Διοικητικού Συμβουλίου της 
Ελληνικής Αεροπορίας (ΕΑΒ) Α.Ε. του Εμμανουήλ Μπακόπουλου του 
Κλεάνθη, σε αντικατάσταση του Ανδρέά Κανάραχου που παραιτήθηκε 
και για τον υπόλοιπο χρόνο της θητείας αυτού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Ιανουάριου 1989 


ΟΙ ΥΠΟΥΡΓΟΙ 


ΑΝΑΠΛΗΡΩΤΗΣ 
ΕΘΝΙΚΗΣ ΑΜΥΝΑΣ 

ΓΙΩΡΓΟΣ ΜΩΡΑΪΤΗΣ 


ΕΘΝΙΚΗΣ ΟΙΚΟΝΟΜΙΑΣ 

ΠΑΝΑΓΙΩΤΗΣ ΡΟΥΜΕΛΙΩΤΗΣ 


Αριθ. 924/98/β (3) 

Προσωπικό για κάλυψη απροβλέπτων και επειγουσών αναγκών σε πε- 
ριφεριακές υπηρεσίες του ΥΠ.ΠΕΧΩΔΕ. 

Ο ΑΝΑΠΛΗΤΩΤΗΣ ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 5 του Ν. 993/79 όπως τροποποιήθηκαν 
και συμπληρώθηκαν με τις διατάξεις του άρθρου 9 του Ν. 1476/84 και 
το άρθρο 14 του Ν. 1735/87 για πρόσληψη προσωπικού Ι.Δ. για κά¬ 
λυψη απροβλέπτων και επειγουσών αναγκών. 

2. Την άμεση ανάγκη περιορισμού των αυθαιρέτων που κτίζονται σε 

καθημερινή βάση στις διάφορες περιοχές της Ελλάδος με αποτέλεσμα 
την υποβάθμιση της κατοικίας. 

3. Τις ζημιές που δημιούργησαν οι σεισμοί της Καλαμάτας και της 
Ηλείας σε συνάρτηση με το γεγονός ότι για την αποκατάστασή τους εί¬ 
χαν συσταθεί συνεργεία από υπαλλήλους διαφόρων ειδικοτήτων και από 
όλα τα Πολ/κά Γραφεία της Χώρας με αποτέλεσμα να υπάρχουν κενά 
στη στελέχωσή τους. 

4. Το γεγονός ότι υπάρχει ανάγκη στελέχωσης με έμπειρο τεχνικό 
προσωπικό των νέων περιφερειών του Υπουργείου μας Ιονίων Νήσων 
(Κέρκυρα), Στερεάς Ελλάδας (Λαμία), Νοτίου Αιγαίου (Ερμούπολη), 
σύμφωνα με τις διατάξεις του Π.Δ. 51/87 (ΦΕΚ 26Α) για την συνέ¬ 
χιση των εκτελουμένων έργων. 

5. Την ανάγκη προώθησης των διαφόρων πολ/κών μελετών, την 
ανάπλαση περιοχών, την σωστή εφαρμογή του ΓΟΚ, τον έλεγχο των οι¬ 
κοδομικών συνεταιρισμών στα πλαίσια του προγράμματος ΕΠΑ. 

6. Το γεγονός ότι σήμερα στο Υπουργείο μας υπάρχουν 428 κενές 
οργανικές θέσεις μονίμου προσωπικού διαφόρων ειδικοτήτων και από 
τις οποίες περίπου (400) θέσεις έχουν προγραμματισθεί για να καλυ¬ 
φθούν μέσω του Υπουργείου Προεδρίας της Κυβέρνησης σύμφωνα με 
τις διατάξεις του Ν. 1735/87 χωρίς όμως ακόμη να έχουμε σχετική 
έγκριση, με αποτέλεσμα να αδυνατούν οι περιφερειακές μιας υπηρεσίες 
να ανταπεξέλθουν στη σωστή και έγκαιρη εκτέλεση του προγράμματος 
του Υπουργείου. 

7. Την διασφάλιση των δημοσίων εκτάσεων στην υλοποίηση του προ¬ 
γράμματος του Εθνικού Κτηματολογίου. 

8. Την άμεση διεκπαιραίωση των προγραμμάτων που θα προτείνει η 
Επιτροπή Πολιτικής και Προγραμμάτων πόλεων στα πλαίσια της απο¬ 
κέντρωσης, διαπιστώνουμε: 

Την ανάγκη πρόσληψης του παρακάτω προσωπικού για την κάλυψη 
απροβλέπτων και επειγουσών αναγκών, όπως αυτές αναφέρονται στο 
σκεπτικό της παρούσας, για την κάλυψη των περ/κών υπηρεσιών του 
Υπουργείου, (ΤΠ και ΠΕ Νομών και Δ/νσεις Οικισμών) σύμφώνα με 
τις διατάξεις του Κεφ. Β’ του Ν. 993/79 όπως τροποποιήθηκαν και συ¬ 
μπληρώθηκαν με τις διατάξεις του Ν. 1476/84 και του Ν. 1735/87 
ως εξής: 


Αρχιτέκτονες Μηχ/κοί 

75 

Πολιτικοί Μηχ/κοί 

25 

Τοπογρ. Μηχ/κοί 

32 

Υπομ/κοί Αποφ. ΤΕΙ 

64 

Δ/κδί’/' . 

24 

Δακτυλογράφοι 

3 

Κλητήρες 

3 

Σύνολο 

226 


Το παραπάνω προσωπικό θα απασχολεί για χρονικό διάστημα (8) 
μηνών με αντικείμενο τα αναφερόμενα στο σκεπτικό της απόφασης 

έργα- 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 16 Ιανουάριου 1989 

Ο ΑΝΑΠΛΗΡΩΤΗΣ ΥΠΟΥΡΓΟΙ 

Μ. ΠΑΠΑΣΤΕΦΑΝΑΚΙΣ 
-♦- ; 

Αριθ. 3427/1/89 (4) 

Τροποποίηση συγκρότησης Δευτεροβάθμιας Επιτροπής Επιλογής Απο¬ 
ζημίωσης Λεμβούχων. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις διατάξεις του άρθρου 30 του Ν.Δ. 4544/66 «Περί διατάξεων 
αφορωσών το εργατοτεχνικό προσωπικό του Ο.Λ.Π. και άλλων τινών 
διατάξεων» (ΦΕΚ 185 Α/1966). 

β) Το αριθ. 649/77 Π.Δ. «Περί μεταφοράς αρμοδιοτήτων από το 
Υπουργείο Δημοσίων Έργων εις ΥΕΝ και αντιστρόφως», 

γ) Του Ν. 1232/1982 «Επαναφορά σε ισχύ κ.λπ.» (ΦΕΚ 22 Α/ 
1982). 

δ) Την αριθ. 145054/3/26.4.82 κοινή απόφαση Υπουργών Προε¬ 
δρίας Κυβέρνησης και Εμπορικής Ναυτιλίας (ΦΕΚ 219Β/82). 

ε) Την αριθ. 44860/991/82/14.6.1982 απόφαση ΥΕΝ/ΔΟΛ 
«Περί Συγκρότησης Δευτεροβάθμιας Επιτροπής Αποζημίωσης Λεμ¬ 
βούχων» (ΦΕΚ 611 Β/1982). 

στ) ’Την ανάγκη αναμόρφωσης της με αριθ. 44860/991/82/ 
14.6.82 απόφασης ΥΕΝ/ΔΟΛ, μετά την έκδοση του Π.Δ. 259/1988 


«Οργανισμός Υπουργείου Εμπορικής Ναυτιλίας» (ΦΕΚ 117 Β/1988), 
αποφασίζουμε: 

1. Συγκροτούμε τη Δευτεροβάθμια Επιτροπή Επιλογής Αποζημίω¬ 
σης Λεμβούχων από τους παρακάτω: 

α) Διευθυντή της Δ/νσης Λιμένων και Λιμενικών Έργων, ως Πρόε¬ 
δρο, 

β) Τμηματάρχη του Τμήματος Προγραμματισμού και Υποδομής Λι¬ 
μένων της Δ/νσης Λιμενικών Έργων και 

γ) Τμηματάρχη του Τμήματος εκμετάλλευσης και Λειτουργίας Λι¬ 
μένων της Δ/νσης Λιμένων και Λιμενικών Έργων, ως μέλη. 

2. Χρέη Γραμματέα θα εκτελεί ο Εισηγητής του Τμήματος Εκμετάλ¬ 
λευσης και Λειτουργίας Λιμένων της Δ/νσης Λιμένων και Λιμενικών 
Έργων. 

3. Έργο της Επιτροπής θα είναι: 

α) Η εκδίκαση των ενστάσεων που υποβάλλονται σ’ αυτή κατά των 
αποφάσεων των Πρωτοβαθμίων Επιτροπών Αποζημίωσης Λεμβούχων 
της Χώρας. 

β) Η εξέταση των δικαιολογητικών που υποβάλλονται σ’ αυτή από 
τις Πρωτοβάθμιες Επιτροπές για την καταβολή του εφάπαξ βοηθήμα¬ 
τος στους απομακρυνόμενους λεμβούχους και στη συνέχεια γνωμοδό¬ 
τηση αυτής για την παροχή ή μη του παραπάνω βοηθήματος καθώς και 
η επίλυση κάθε σχετικού με το αντικείμενο θέματος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 12 Ιανουάριου 1989 

Ο ΥΠΟΥΡΓΟΣ 

ΒΑΣΙΛΗΣ ΣΑΡΑΝΤΙΤΗΣ 
-♦- 

Αριθ. 1332.1/1/89 (5) 

Καθορισμός ναύλων επιβατών και οχημάτων διακινουμένων με ακτο¬ 
πλοϊκά Ε/Γ - Ο/Γ πλοία. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 178 του ΚΔΝΔ. 

2. Τις Δ/γές 081101/5.86, 151320/7.87, 081324/06.88, 
291037/07.88 ΥΕΝ/ΔΑΚ με τις οποίες καθορίσθηκαν προσωρινοί 
ναύλοι επιβατών και οχημάτων. 

3. Το αριθμ. 11/15.9.88 Πρακτικό Γνωμοδοτικής Επιτροπής 
Ακτοπλοϊκών Συγκοινωνιών, αποφασίζουμε: 

Καθορίζουμε τους ναύλους επιβατών και οχημάτων που διακινού- 
νται με τα ακτοπλοϊκά Ε//Γ - Ο/Γ πλοία μεταξύ των παρακάτω λιμέ¬ 
νων ως εξής: 

1. Ναύλος οχημάτων μεταξύ Καβάλας - Σαμοθράκης για τα Ι.Χ. Α' 
Κατηγορία 4.200 δρχ., Β' Κατηγορία 5.000 δρχ., Φ/Γ 1.200 δρχ., 
το τρέχον μέτρο. 

2. Ναύλος επιβατών και οχημάτων από Πειραιά απ’ ευθείας για 
Κάσο ή Κάρπαθο ο ναύλος Πειραιά - Ρόδου. 

Ναύλος Φ/Γ οχημάτων από Πειραιά για Κάσο ή Κάρπαθο μέσω 
Κρήτης ή Ρόδου ο ναύλος Πειραιά - Ρόδου μειωμένος κατά 20%. 

3. Ναύλος επιβατών και οχημάτων της γραμμής Πειραιά για Ηρά¬ 
κλεια ή Σχοινούσα ή Κουφονήσια ή Δονούσα ο ναύλος της γραμμής Πει¬ 
ραιά - Αμοργού. 

Ναύλος επιβατών από Νάξο για Ηράκλεια ή Κουφονήσια ή Σχοι- 
νούσα ή Δονούσα ο εξής: Θέσης Β' 565 δρχ., Τ 426 δρχ., Γ' 361 δρχ. 
Από Σύρο για ανωτέρω νησιά θέση Β’ 1353 δρχ., Τ 1087 δρχ., Γ' 
769. Από Πάρο για ανωτέρω νησιά Β' 1056 δρχ., Τ 834 δρχ., Γ’ 702 

δρχ· 

Ναύλος οχημάτων από Σύρο ή Πάρο ή Νάξο για νησιά Ηράκλεια ή 
Κουφονήσια ή Σχοινούσα ή Δονούσα ο ναύλος Σύρου ή Πάρου ή Νάξου 
προς Αμοργό. 

Ναύλος επιβατών και οχημάτων μεταξύ των νησιών Ηράκλεια - 
Σχοινούσα Κουφονήσια - Δονούσα, το μισό του ναύλου Νάξου - Αμορ¬ 
γού. 

4. Ναύλος οχημάτων γραμμής Πειραιά - Σάμου (Βαθύ - Καρλόβασι) 
ο αντίστοιχος ναύλος Πειραιά - Μυτιλήνης. 

5. Ναύλος επιβατών και οχημάτων γραμμής Πρέβεζας - Παξών ως 
εξής: επιβάτες θέσης Β' 1407 δρχ., Τ 1062 δρχ., Γ' 821 δρχ., οχή¬ 
ματα IX 4500 δρχ. ΔΧ 2300 δρχ;, Φ/Γ 1100 δρχ., το τρέχον μέτρο. 

Ναύλος επιβατών καϊ οχημάτων της γραμμής Πρέβεζας - Κέρκυρας 
ως εξής: επιβάτες θέσης Β' 1615 δρχ., Τ 1179 δρχ., Γ' 964 δρχ., οχη- 

μάτων IX 5000 δρχ., ΔΧ 3000 δρχ., Φ/Γ 1400 δρχ., το τρέχον μέ¬ 
τρο. 

Η απόφαση αυτή να δημοσιευθεί στην Εφημερίδα της Κυβερνήαεως. 

Πειραιάς, 2 Ιανουρίου 1989 

Ο ΥΠΟΥΡΓΟΣ 

ΒΑΣΙΛΗΣ ΣΑΡΑΙΜΤΙΤΗΣ 
-♦- 

Αριθ. 12340πε - (6) 

Επέκταση περιοχής - τροποποίηση καταστατικού ΤΟΕΒ Θέρμου Ν. Αι- 

τωλ/νίας. 

ί 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του ΝΔ 3881/58 «Περί έργων εγγείων Βελτιώ¬ 
σεων». 

2. Το εδάφιο β' της παρ. 3 του άρθρου 2 του Β.Δ. 195/28.3.63 
«περί τροποποιήσεως και συμπληρώσεως του από 13.9.59 Β. Δ/τος 
«περί Ο.Ε.Β.». 

3. Το άρθρο 3 του εγκεκριμένου καταστατικού του ΤΟΕΒ Θέρμου. 

4. Το απόσπασμα του αριθμ. 4/18.11.88 πρακτικού του 
Π.Γ.Σ.Ε.Ε. (γνωμοδότηση 48η) της VI Ι/κής Δ/ναης Ε.Β, με το οποίο 
γνωμοδοτεί για την Λτέκταση της περιοχής δικαιοδοσίας του ΤΟΕΒ 
Θέρμου από 3.600 σε 6.100 στρέμματα. 

5. Το Β.Δ. 532/70 και τα δυνάμει τούτου Β.Δ. 709/70 και 
192/72 «περί διοικητικής αποκεντρώσεως», αποφασίζουμε: 

I Επεκτείνουμε την περιοχή δικαιοδοσίας του ΤΟΕΒ Θέρμου κατά 
2500 στρέμματα. 

II. Τροποποιούμε το καταστατικό του ΤΟΕΒ Θέρμου, που εγκρίθηκε 
αρχικά με την αριθμ. ΤΕΒ 59976/7482/37 97/1960 απόφαση του 
Τπ. Γεωργίας και στη συνέχεια ο νέος τύπος αυτού με την αριθμ. 956/ 
17,2.1981 απόφαση του Νομάρχη Αιτωλ/νίας, ως εξής: 

1. Στο άρθρο 3: 

.... α) Μετά τη λέξη «έκταση» διαγράφεται ο αριθμός 3600 και αντί αυ¬ 
τού γράφεται ο αριθμός 6100. 

β) Μετά τη λέξη «Για εκτέλεση» προστίθεται «Αποπεράτωση νέου έρ¬ 
γου Δήμου Θέρμου - Κοινότητας Πετροχωρίου». 

2. Στο άρθρο 10 παρ. 5: 

α) Διαγράφεται ο αριθμός 29 και αντί αυτού γράφεται ο αριθμός 31. 

β) Μετά τη λέξη «εξής» διαγράφονται οι λέξεις «Κοιν. Θέρμου» και ο 
αριθμός 29 και αντικαθίστανται ως εξής: 

1. Δήμος Θέρμου 23 

2. Κοιν. Πετροχωρίου 8 

Η απόφαση αυτή να δημοσιευθεί στην Εφημερίδα της Κυβερνήαεως. 

Μεσολόγγι, 10 Ιανουάριου 1989 
Ο Νομάρχης 

ΓΙΩΡΓΟΣ ΠΑΠΑΙΩΑΝΝΟΤ 

Αριθ. ΕΣ. 42369 (7) 

Τροποποίηση και προσαρμογή του Οργανισμού Εσωτερικής Υπηρεσίας 

του Συνδέσμου ΟΤΑ Δυτικού Τομέα Θεσ/νίκης Ν. Θεσ/νίκης στις 

διατάξεις του Ν. 1586/86. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις των άρθρων 2,12 και 320 του Ν. 1188/81, 5 και 
10 του Ν. 1476/1984. 

2. Τις διατάξεις του Ν. 1588/86 και του Π.Δ. 37α/87. 

3. Τις διατάξεις του Ν. 1735/1987. 

4. Την σύμφωνη γνωμοδότηση του Υπηρεσιακού Συμβουλίου του 

άρθρου 14 Ν. 1586/86. που διατυπώθηκε στο 6/25.11.1988 πρα¬ 
κτικό θέμα (33ο). ' 

5. Την αριθ, 17/1988 απόφαση του Διοικητικού Συμβουλίου, Συν¬ 
δέσμου ΟΤΑ Δυτ. Τομέα Θεσ/νίκης που αφορά τροποποίηση και προ¬ 
σαρμογή του Οργανισμού Εσωτερικής Υπηρεσίας του Συνδέσμου στις 
διατάξεις του Ν.1586/86. 

6. Στις διατάξεις του άρθρου 153 του Δ.Κ.Κ. (Π.Δ. 76/85). 

7. Τις 53560/6.8.86, 75643/16.1.87,. 27111/13.7.87 και 
4408/20.1.1988 εγκυκλίους του Υπουργείου Εσωτερικών, αποφασί¬ 

ζουμε: 

Εγκρίνουμε τη 17/1988 απόφαση του Δημ. Συμβουλίου Συνδέσμου 
ΟΤΑ Δυτ. Τομέα Θεσ/νίκης η οποία αφορά τροποποίηση και προσαρ¬ 
μογή του Οργανισμού Εσωτερικής Υπηρεσίας του Συνδέσμου στις δια¬ 
τάξεις του Ν. 1586/86, όπως αναλυτικά ορίζεται σ’αυτή ώστε η διάρ¬ 
θρωση και διαβάθμιση των υπηρεσιών του Συνδέσμου να έχει ως εξής: 

ΔΙΑΡΘΡΩΣΗ ΥΠΗΡΕΣΙΩΝ 

Δ/ΝΣΗ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ ΚΑΙ ΤΕΧΝΙΚΩΝ 
ΥΠΗΡΕΣΙΩΝ, με τα παρακάτω τμήματα: 
α) Τμήμα Διοίκησης και Οικονομικών 
β) Τμήμα Τεχνικό 

ΔΙΑΡΘΩΣΗ ΘΕΣΕΩΝ 
Α ΜΟΝΙΜΟ ΠΡΟΣΩΠΙΚΟ 

1. Κατηγορία ΠΕ: 

α) Κλάδος ΠΕΙ Διοικητικού 
Δύο (2) θέσεις με βαθμούς Γ-Α 
β) Κλάδος ΠΕ3 Πολιτικών Μηχανικών 
Μία (1) θελση με βαθμούς ΓΑ 
γ) Κλάδος ΠΕ9 Γεωπόνων 
Μία (1) θέση με βαθμούς Γ-Α 

2. Κατηγορία ΔΕ: 

α) Κλάδος ΔΕΙ Δ/κού 

Τέσσερις (4) θέσεις με βαθμούς Γ-Α 

β) Κλάδος ΔΕ5 Εργοδηγών 

Μία (1) θέση με βαθμούς Γ-Α 

γ) Κλάδος ΔΕ29 Οδηγών αυτοκινήτων 

Δύο θέσεις με βαθμούςΓ-Α 

δ) Κλάδος ΔΕ30 Τεχνιτών Γενικά 

Μία (1) θέση με βαθμούς Γ-Α " 

ε) Κλάδος ΔΕ38 Προσωπικού Η/Υ 

Μία (1)θέση Χειριστών Η/Υ με βαθμούς Γ-Α 

3. Κατηγορία ΥΕ: 

Κλάδος ΥΕ16 Εργατών Γενικά 
Δέκα τρεις (13) θέσεις με βαθμούς Δ-Γ . 

Β' ΠΡΟΣΩΠΟΠΑΓΕΙΣ ΘΕΣΕΙΣ ΔΙΑΒΑΘΜΙΣΜΕΝΕΣ ΠΟΥ ΚΑ- 
ΤΕΧΟΝΤΑΙ (Ν. 1476/84). 

Κατηγορία ΥΕ: 

Κλάδος ΥΕ16 Εργατών Γενικά 
Τέσσερις (4) θέσεις με βαθμούς Δ-Γ 

Γ ΠΡΟΣΩΠΟΠΑΓΕΙΣ ΘΕΣΕΙΣ ΠΟΥ ΚΑΤΕΧΟΝΤΑ1 ΜΕΣΥΜ- 
ΒΑΣΗ Ι.Δ. ΑΟΡΙΣΤΟΥ ΧΡΟΝΟΥ 

1. Δύο (2) θέσεις Νεκροθαπτών 

2. Δύο (2) θέσεις Τεχνιτών 

3. Δύο (2) θέσεις Εργατών 

4. Μία (1) θέση Εργάτη Πρασίνου 

Όλες οι ανωτέρω προσωποπαγείς θέσεις καταργούνται μετά την κα- 
θ’οιονδήποτε τρόπο κένωσή τους. 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ' 
Προϊστάμενος στη Δ/νση Διοικητικών - Οικονομικών και Τεχνικών 
Υπηρεσιών τοποθετείται υπάλληλος κατηγορίας-ΠΕ, κλάδου ΠΕΙ Διοι¬ 
κητικού, όπως ειδικώτερα ορίζεται στο άρθρο 9 Ν.1586/86. 

Προϊστάμενος στο Τμήμα Διοίκησης και Οικονομικών τοποθετείται 
υπάλληλος κατηγοριών ΠΕ ή ΔΕ, κλάδων ΠΕΙ Διοικητικού ή ΔΕΙ 
Διοικητικού, όπως ειδικώτερα ορίζεται στο άρθρο 9 Ν. 1586/86. 

Προϊστάμενος στο Τμήμα Τεχνικού, τοποθετείται υπάλληλος κατη¬ 
γορίας ΠΕ κλάδου ΠΕβ Πολιτικών Μηχανικών, όπως ειδικώτερα ορί¬ 
ζεται στο άρθρο 9 Ν. 1586/86 

Τα τυπικά προσόντα διορισμού ορίζονται από τις εκάστοτε ισχύουσες 
διατάξεις. 

Η απόφαση αυτή να δημοσιευθεί στην Εφημερίδα της Κυβερνήαεως. 

Θεσσαλονίκη, 28 Δεκεμβρίου 1988 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρίθ. ΕΣ.41986 ' Λ ' (8) 

Τροποποίηση και προσαρμογή του Οργανισμού Εσωτερικής Υπηρεσίας 
της Κοινότητας Δήμου Σταυρούπολης Ν. Θεσσαλονίκης στις διατά¬ 
ξεις του Ν.1586/1986. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις των άρθρων 2, 12 και 320 του Ν. 1188/1981, 5 
και 10 του Ν.1476/1984. 

2. Τις διατάξεις του Ν.1586/1986 και του Π.Δ. 37α/1987. 

3. Τη σύμφωνη γνωμοδότηση του Υπηρεσιακού Συμβουλίου του άρ¬ 
θρου 14 Ν.1586/1986πρακτικό θέμα (4ο) Ε.Ν.Δ. που διατυπώθηκε 
στο άρθρ. 6/25.11.1988. ' 

4. Την αριθ. 213/1988 απόφαση του Δημοτικού Συμβουλίου, Σταυ¬ 
ρούπολης που αφορά τροποποίηση και προσαρμογή του Οργανισμού 
Εξωτερικής Υπηρεσίας του Δήμου, στις διατάξεις του Ν.1586/ 

5. Τις διατάξεις του άρθρου 153 του Δ.Κ.Κ. (Π.Δ. 76/1985). 

6. Τις 53560/6.8.1986, 75643/16.1.1987 και 27111/ 
13.7.1987 εγκυκλίους Υπουργείου Εσωτερικών, αποφασίζουμε: 

Εγκρίνουμε την αριθ. 213/1988 απόφαση του Δημοτικού Συμβου¬ 
λίου Σταυρούπολης η οποία αφορά τροποποίηση και προσαρμογή του 
Οργανισμού Εσωτερικής Υπηρεσίας του Δήμου, στις διατάξεις του . 
Ν.1586/1986, όπως αναλυτικά ορίζεται σ’ αυτή, ώστε η διάρθρωση 
και διαβάθμιση των υπηρεσιώ^της Κοινότητας να έχει ως εξής: 

ΔΙΑΡΘΡΩΣΗ ΥΠΗΡΕΣΙΩΝ 
Α'. Διεύθυνση Διοικητικών και Οικονομικών Υπηρεσιών: 
α) Τμήμα Διοίκησης και Προσωπικού, 
β) Τμήμα Δημοτικής Κατάστασης και Ληξιαρχείου, 
γ) Τμήμα Οικονομικό. 

. Β · Διεύθυνση Τεχνικών Υπηρεσιών: 
α) Τμήμα Τεχνικού, 
β) Τμήμα Πρασίνου - Ύδρευσης. 

Υ ) Τμήμα Καθαριότητας - Ηλεκτροφωτισμού - Μηχανολογικού. 

Γ’. Αυτοτελές Γραφείο κοινωνικής Πολιτικής. 

ΔΙΑΡΘΡΩΣΗ ΘΕΣΕΩΝ 

Α'. Ειδικές Θέσεις: 

Μία (1) θέση ειδικού συνεργάτη (άρθρ. 67 παρ. 1 και 4 Ν.1416/ 
1984). 

Β'. Μόνιμο Προσωπικό: 

1. Διοικητικό Προσωπικό: 
α) Κατηγορία ΠΕ 
Κλάδος ΠΕΙ Διοικητικού: 

Πέντε (5) θέσεις με βαθμούς Γ-Α. 
β) Κατηγορία ΤΕ 

Κλάδος ΤΕ2 Κοινωνικών Λειτουργών 

Μία (1) θέση με βαθμούςΓ-Α. 

γ) Κατηγορία ΔΕ 

αα) Κλάδος ΔΕΙ Διοικητικού 

Δέκα εννέα (19) θέσεις με βαθμούς Γ-Α. 

ββ) Κλάδος ΔΕ2 Εποπτών Καθαριότητας 

Μία (1) θέση με βαθμούς Γ-Α. 

γγ) Κλάδος ΔΕΙ5 Εισπρακτόρων. 

Μία (1) θέση με βαθμούς Γ-Α. 
δ) Κατηγορία ΥΕ. 

αα) Κλάδος ΥΕ1 Κλητήρων θυρωρών Γενικών Καθηκόντων. 

Μία (1) θέση με .βαθμούς Δ-Γ. 

β) Κλάδος ΥΕ2 Επιστατών Καθαριότητας. 

Μία (1) θέση με βαθμούς Δ-Γ. 

2. Τεχνικό Προσωπικό: 
α) Κατηγορία ΠΕ 

αα) Κλάδος ΠΕ3 Πολιτικών Μηχανικών. 

Δύο (2) θέσεις με βαθμούς Γ-Α. 
ββ) Κλάδος ΠΕ4 Αρχιτεκτόνων. 

Δύο (2) θέσεις με βαθμούς Γ-Α. 

γγ) Κλάδος ΠΕ5 Μηχανολόγων Μηχανικών. 

Μία (1) θέση με βαθμούς Γ-Α. 

δδ) Κλάδος ΠΕ6 Τοπογράφων Μηχανικών. 


Μία (1) θέση με βαθμούς Γ-Α. 
εε) Κλάδος ΠΕ11 Πληροφορικής. 

Μία (1) θέση επιστήμης των Υπολογιστών με βαθμούς Γ-Α. 
β) Κατηγορία 

αα) Κλάδος ΔΕ5 Εργοδηγών. 

Δύο (2) θέσεις με βαθμούς Γ-Α. 
ββ) Κλάδος ΔΕ6 Σχεδιαστών. 

Δύο (2) θέσεις με βαθμούς Γ-Α. 
γγ) Κλάδος ΔΕ24 Ηλεκτρολόγων. 

Μία (1) θέση με βαθμούς Γ-Α. 

δδ) Κλάδος ΔΕ26 Μηχανοτεχνιτών Αυτοκινήτων. 

Δύο (2) θέσεις με βαθμούς Γ-Α. 

εε) Κλάδος ΔΕ27 Ηλεκτροτεχνιτών Αυτοκινήτων. 

Μία (1) θέση με βαθμούς Γ-Α. 

στστ) Κλάδος ΔΕ29 Οδηγών Αυτοκινήτων. 

Πέντε (5) θέσεις με βαθμούς Γ-Α. 
ζζ) Κλάδος ΔΕ 30 Τεχνιτών Γενικά. 

Πέντε (5) θέσεις Τεχνιτών οικοδόμων με βαθμούς Γ-Α. 

Μία (1) θέση Τεχνίτη Ελαιοχρωματιστή με βαθμούς Γ-Α. 
Τέσσερες (4) θέσεις Τεχνιτών Σιδηρουργών με βαθμούς Γ-Α. 

Δύο (2) θέσεις Τεχνιτών Υδραυλικών με βαθμούς Γ-Α. 
ηη) Κλάδος ΔΕ 38 Προσωπικού Η/Υ. 

Δύο (2) θέσεις χειριστών Ηλεκτρονικού Υπολογιστή. 

3. Υγειονομικό Προσωπικό: 

Κατηγορία ΠΕ. 

Κλάδος ΠΕΙ5 Ιατρών. 

Μία (1) θέση με βαθμούς Γ-Α. 

4. Γεωπονικό Προσωπικό: 

Κατηγορία ΠΕ. 

Κλάδος ΠΕ9 Γεωπόνων. 

Μία (1) θέση με βαθμούς Γ-Α. 

5. Εκπαιδευτικό Πρόσωπο: 

Κατηγορία ΠΕ. 

Κλάδος ΠΕ10 Καθηγητών. 

Μία (1) θέση Καθηγητών Φυσικής Αγωγής με βαθμούς Γ-Α. 

6. Τεχνικού - Υγειονομικού - Γεωπονικού Προσωπικού: 
Κατηγορία ΥΕ. 

Κλάδος ΥΕ16 Εργατών Γενικά. 

Δώδεκα (12) θέσεις Εργατών Καθαριότητας με βαθμούς Δ-Γ. 
Δέκα τρεις (13) θέσεις Εργατών Κήπων και Δενδροστοιχιών με βαθ¬ 
μούς Δ-Γ. 

Μία (1) θέση Καθαριστριών με βαθμούς Δ-Γ. 

Δύο (2)θέσεις Εργατών Γενικών Καθηκόντων με βαθμούς Δ-Γ. 
Τέσσερις (4) θέσεις Εργατών Οικοδόμων με βαθμούς Δ-Γ. 

Τρεις (3) θέσεις Εργατών Ύδρευσης με βαθμούς Δ-Γ. 

Μία (1) θέση Εργάτη Σιδηρουργού με βαθμούς Δ-Γ. 

Γ’. Προσωποπαγείς θέσεις που κατέχονται (βάσει του Ν. 1476/ 
1984). ' 

1. Κατηγορία ΤΕ. 

Κλάδος ΤΕ13 Τεχνολόγων Γεωπονίας. 

Μία (1) θέση με βαθμούς Γ-Α. 

2. Κατηγορία ΔΕ. 

Κλάδος ΔΕ30 Τεχνιτών Γενικά. 

Μία (1) θέση Τεχνίτη Σιδηρουργού με βαθμούς Γ-Α. 

3. Κατηγορία ΥΕ. 

Κλάδος ΥΕ16 Εργατών Γενικά. 

Τρεις (3) θέσεις Εργατών Κήπων και Δενδροστοιχιών με βαθμούς 
Δ-Γ. 

Δ . Προσωποπαγείς Θέσεις που κατέχονται (Με σύμβαση Ι.Δ. αορί¬ 
στου χρόνου). 

α) Μία (1) θέση ηλεκτρολόγου, 

β) Πέντε (5) θέσεις οδηγών αυτοκινήτων. 

γ) Δύο (2) θέσεις τεχνιτών υδραυλικών. 

δ) Μία (1) θέση καθαρίστριας. 

ε) Δύο (2) θέσεις εργατών πρασίνου. 

στ) Είκοσι (20) θέσεις εργατών καθαριότητας. 

Όλες οι παραπάνω προσωποπαγείς θέσεις καταργούνται μετά την 
καθ’ οινδήποτε τρόπο κένωσης αυτών. 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

1. Διεύθυνση Διοικητικών και Οικονομικών Υπηρεσιών. Τοποθετεί¬ 
ται ως Προϊστάμενος υπάλληλος κατηγοριών ΠΕ και ΔΕ, Κλάδου ΠΕΙ 
ή ΔΕΙ Διοικητικού, όπως ειδικώτερα ορίζει το άρθρο 9 Ν. 1586/ 
1986. 

2. Διεύθυνση Τεχνικών Υπηρεσιών. Τοποθετείται ως Προϊστάμενος 
υπάλληλος της Κατηγορίας ΠΕ, Κλάδων ΠΕ3 Πολιτικών Μηχανικών, 
ΠΕ4 Αρχιτεκτόνων ΠΕ6 Τοπογράφων Μηχανικών, όπως ειδικώτερα 
ορίζει το άρθρο 9 Ν.1586/1986. 

3. Τμήματα: α) Διοίκησης και προσωπικού, β) Δημοτικής Κατάστα¬ 
σης και γ) Οικονομικού. 

Τοποθετούνται ως Προϊστάμενοι υπάλληλοι των κατηγοριών ΠΕ και 
ΔΕ, Κλάδου ΠΕΙ ή ΔΕΙ Διοικητικού, όπως ειδικώτερα ορίζει το άρθρο 
9 Ν.1586/1986. 

4. Τμήμα Τεχνικού. Τοποθετείται ως Προϊστάμενος υπάλληλος κα¬ 
τηγορίας ΠΕ Κλάδων ΠΕ3 Πολιτικών Μηχανικών, ΠΕ4 Αρχιτεκτό¬ 
νων ΠΕ6 Τοπογράφων Μηχανικών, όπως ειδικώτερα ορίζει το άρθρο 9 
Ν. 1586/1986. 

5. Τμήμα Πρασίνου - Ύδρευσης. Τοποθετείται ως προϊστάμενος 
υπάλληλος των κατηγοριών ΠΕ ή ΤΕ Κλάδων ΠΕ9 Γεωπόνων και σε 
περίπτωση που δεν υπηρετεί κλάδου ΤΕ13 Τεχνολόγων Γεωπονίας, 
όπως ειδικώτερα ορίζει το άρθρο 9 Ν.1586/1986. 

6. Τμήμα Καθαριότητας - Ηλεκτροφωτισμού - Μηχανολογικού. Το¬ 
ποθετείται ως Προϊστάμενος υπάλληλος κατηγοριών ΠΕ ή ΔΕ, κλάδων 
ΠΕ5 Μηχανολόγων και σε περίπτωση που δεν υπηρετεί, κλάδου ΔΕ2 
Εποπτών Καθαριότητας, όπως ειδικώτερα ορίζει το άρθρο 9 Ν. 1586/ 
1986. 

7. Αυτοτελές Γ ραφείο Κοινωνικής Πολιτικής. Τ οποθετείται ως προϊ¬ 
στάμενος υπάλληλος κατηγορίας ΠΕ Κλάδου ΠΕΙ5 Ιατρών, όπως ει- 
δικώτερα ορίζει το άρθρο 9 Ν. 1586/1986. 

Τα τυπικά προσόντα διορισμού ορίζονται από τις εκάστοτε ισχύουσες 
διατάξεις. 

| Η απόφαση αυτή να δημοσιευθεί στην Εφημερίδα της Κυβερνησεως. 

Θεσσαλονίκη, 28 Δεκεμβρίου 1988 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 

-♦- 

Αριθ. 584 (9) 

Ψήφιση Ο.Ε.Υ. της Κοινότητας Σκοτίνας Ν. Πιερίας 

Ο ΝΟΜΑΡΧΗΣ ΠΙΕΡΙΑΣ 

Έχοντας υπόψη: 

1. Τις διατάξεις του άρθρου 12 του Ν. 1188/1981 «περί καταατά- 
σεως προσωπικού Οργανισμών Τοπικής Αυτ/σης». 

2. Τις διατάξεις των άρθρων 1, 2, 3 και 4 του Ν. 1586/1986. 

3. Την εγκύκλιο του ΥΠ. ΕΣ. με αριθ. 53560/59/6.8.1986. 

4. Την απόφαση του Κ.Σ. Σκοτίνας με αριθ. 47/1988 με την οποία 
ψηφίζει τον Ο.Ε.Υ. της Κοινότητας. 

5. Την γνωμοδότηση του Υπηρεσιακού Συμβουλίου του άρθρου 5 
του Ν. 1188/81, σε συνδυσμό με τις όμοιες του άρθρου 14 του Ν. 
1586/86, αποφασίζουμε: 

Εγκρίνουμε την αριθμ. 47/88 απόφαση του Κ.Σ. Σκοτίνας που 
αφορά στην ψήφιση του Ο.Ε.Υ. της Κοινότητας και ορίζονται οι θέσεις 
αυτού ως ακολούθως: 

Μέρος Α' 

Άρθρο 1. 

Διάρθρωση: 

Η Υπηρεσία της Κοινότητας διαρθρούται ως εξής: 

Γραμματεία : Αυτή περιλαμβάνει τις παρακάτω θέσεις: 

1. Κατηγορία Δ.Ε.: 

α) Κλάδος ΔΕΙ Διοικητικών: 

Μία (1) θέση με βαθμούς Γ-Α. 

β) Κλάδος ΔΕ 30 Υδραυλικών: 


Μία (1) θέση με βαθμούς Γ-Α. 

Κατερίνη, 16 Ιανουάριου 1989 

Με εντολή Νομάρχη 
Ο Διευθυντής κ.α.α 
ΣΠ. ΜΠΑΡΑΣ 

- ♦ - 

Αριθ. ΓΡ 82 (10) 

Μεταβίβαση διαθέσιμης κοινόχρηστης έκτασης στην Κοινότητα Μύτικα 
Ν. Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 
Έχοντες υπόψη: 

1) Τις διατάξεις του άρθρου 1 του Ν. 3200/55 «περί Διοικητικής 
αποκέντρωσης». 

2) Τό Ν.Δ. 532/70 «περί μεταβίβασης αρμοδιοτήτων σε Νομαρχια¬ 
κού επιπέδου Περιφερειακά όργανα των Υπουργείων». 

3) Τις διατάξεις του άρθρου 15 του Ν.Δ. 215/73 «περί Διοίκησης 
και διαχείρησης μεταβιβασθεισών ή μεταβιβαζόμενων κοινοχρήστων 
Εποικιστικών εκτάσεων». 

4) Τις διατάξεις του άρθρου 197 παρ. 1 και 3 και του άρθρου 283 
του Αγροτικού Κώδικα. 

5) Το αριθ. 135101/23.12.1988 έγγραφο του Υπουργ. Γεωργίας. 

6) Τα κτηματ. στοιχεία της συμπληρ. διανομής αγρ/τος Μύτικα, 
έτους 1963, αποφασίζουμε: 

Μεταβιβάζουμε στην Κοινότητα ΜΥΤΙΚΑ κατά πλήρη κυριότητα 
και νόμην και άνευ καταβολής τιμήματος ή άλλης αποζημίωσης το 
αριθ. 471 κοινόχρηστο διαθέσιμο τεμάχιο με έκταση 5025 τ.μ. της 
συμπλ. διανομής του αγρ/τος Μύτικα έτους 1963. 

α) Για την μεταβιβαζόμενη παραπάνω έκταση έχουν εφαρμογή οι 
διατάξεις του άρθρου 197 παρ. 8 του Αγροτικού Κώδικα. 

β) Η μεταβίβαση της κυριότητας της έκτασης αυτής στην Κοινότητα 
τελεί πάντοτε υπό τους όρους και τους περιορισμούς των διατάξεων του 
Αγροτ. Κώδικα. 

Η απόφαση αυτή να δημοσιευθεί στην Εφημερίδα της Κυβερνησεως. 

Πρέβεζα, 17 Ιανουάριου 1989 

Ο Νομάρχης 
ΘΩΜΑΣ ΜΕΡΕΝΤΙΤΗΣ 

- 0 - 

Αριθ. ΕΣ/30164 (11) 

Ίδρυση αναπτυξιακού Συνδέσμου στην 3η Γεωγραφική Ενότητα. 

Η ΝΟΜΑΡΧΗΣ ΣΕΡΡΩΝ 

Έχοντας υπόψη: ι 

1. Τις διατάξεις των άρθρων 177-183 του ΔΚΚ (Π.Δ. 76/85). 

2. Την αριθ. 65939/2.6.1987 κοινή απόφαση των Υπουργών 
Εσωτερικών, Εθνικής Οικονομίας και Περιβάλλοντος Χωροταξίας και 
Δημοσίων Έργων (ΦΕΚ 377/27.7.1987 τ. Β) «περί ορισμού Γεω¬ 
γραφικών ενοτήτων Ν. Σερρών». 

3. Τις αριθ. 59/1988 και 70/1988 αποφάσεις των Κοινοτικών 
Συμβουλίων Μεγαλοχωρίου και Ποντισμένου αντίστοιχα, περί ιδρύ- 
σεως αναπτυξιακού συνδέσμου για την κοινή εκτέλεση, λειτουργία και 
συντήρηση έργων, την προμήθεια μηχανημάτων και υλικών και την πα- 
ροχή υπηρεσιών που ανήκουν στις αρμοδιότητές τους καθώς και για το 
σχεδίασμά και την κατάρτιση προγραμμάτων για την ανάπτυξη ευρύτε¬ 
ρου χώρου του, αποφασίζουμε: 

1. Συστήνουμε αναπτυξιακό σύνδεσμο με τις κοινότητες Μεγαλοχω¬ 
ρίου - Ποντισμένου που περιλαμβάνονται στην 3η γεωγραφική ενότητα, 
όπως αυτή έχει καθοριστεί με την αριθ. 65939/2.6.1987 κοινή 
Υπουργική απόφαση (ΦΕΚ 377/87τ. Β') με τους παρακάτω σκοπούς. 

α) αναδιάρθρωση καλλιεργειών (σπαράγγι ακτινίδιο) 
β) τυποποίηση, συσκευασία των αγροτικών προϊόντων 
γ) επιμόρφωση στελεχών 

δ) κατασκευή αρδευτικών έργων (κατασκευή και αξιοποίηση αρδευ¬ 
τικών γεωτρήσεων) και 

ε) όποιο άλλο αντικείμενο θα αποφασίζει να ασχοληθεί μελλοντικά το 
Διοικητικό Συμβούλιο του Συνδέσμου. 

2. Έδρα του συνδέσμου ορίζεται η Κοινότητα Ποντισμένου. 

3. Χρονική διάρκεια του συνδέσμου είναι για όσο χρόνο θα υπάρχει 

αντικείμενο άρδευσης. 

4. Έσοδα του συνδέσμου είναι: 

α) Εισφορά των μελών 1% επί των τακτικών εσόδων του προηγου¬ 
μένου έτους κάθε κοινότητας ετησίως. 

β) Πρόσοδοι από την περιουσία του Συνδέσμου, 
γ) Δωρεές, επιχορηγήσεις και εισφορές από το Δημόσιο ή άλλα Φυ¬ 
σικά ή Νομικά πρόσωπα ή Οργανισμούς ή Δωρεές ομογενών κ.λπ. 

δ) Πρόσοδοι από τους φόρους, τέλη, δικαιώματα που επιβάλλονται 
υπέρ του Συνδέσμου. 

3) Επιχορήγηση από τους φορείς του Δημοσίου τομέα. 

5. Προσωπικό του συνδέσμου που θα απασχολείται θα είναι το 50% 
από την κάθε Κοινότητα μέλος. 

6. Όσοι οργανισμοί, οι οποίοι περιλαμβάνονται στην παραπάνω ενό¬ 
τητα, εκδηλώσουν επιθυμία για τη συμμετοχή τους στον εν λόγω ανα¬ 
πτυξιακό σύνδεσμο, θα συμπεριληφθούν σ’ αυτόν με νεώτερη απόφασή 
μας. 

7. Κατά τα λοιπά εφαρμόζονται οι διατάξεις του νόμου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σέρρες, 12 Ιανουάριου 1989 

Η Διευθύντρια 
ΝΙΚΗ ΑΝΤΩΝΙΑΔΟΪ 

--♦- 

Αριθ. ΕΣ/740 (12) 

Ίδρυση αναπτυξιακού συνδέσμου στην 6η Γεωγραφική ενότητα Ν. Σερ¬ 
ρών. 

Η ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις των άρθρων 177-183 τουΔ.Κ.Κ. (Π.Δ. 76/85). 

2. Την αριθμ. 65939/2.6.87 κοινή απόφαση των Υπουργών Εσώ 4 
τερικών, Εθνικής Οικονομίας και Περιβάλλοντος Χωροταξίας και Δημ. 
Έργων (ΦΕΚ 377/27.7.87 τ. Β') «περί ορισμού των γεωγραφικών 
ενοτήτων Ν. Σερρών. 

3. Τις αριθ. 71/1988, 53/1988, 31/1988, 56/1988 και 39/ 
1988 αποφάσεις των Κοινοτικών Συμβουλίων Σκουτάρεως, Κωνστα- 
ντινάτου, Βαμβακούσσας, Αγίας Ελένης και Πεπονιάς αντίστοιχα, περί 
ιδρύσεως αναπτυξιακού συνδέσμου για την κοινή εκτέλεση λειτουργία 
και συντήρηση έργων, την προμήθεια μηχανημάτων και υλικών και την 
παροχή υπηρεσιών που ανήκουν στις αρμοδιότητές τους καθώς και για 
το σχεδιασμό και την κατάρτιση προγραμμάτων για την ανάπτυξη του 
ευρύτερου χώρου του, αποφασίζουμε: 

1. Συστήνουμε αναπτυξιακό σύνδεσμο με τις κοινότητες Σκουτά¬ 
ρεως, Κωνσταντινάτου Βαμβακούσσας, Αγίας Ελένης και Πεπονιάς 
που περιλαμβάνονται στην 6η γεωγραφική ενότητα, όπως αυτή έχει 
καθορισθεί με την αριθμ. 65939/87 κοινή υπουργική απόφαση (ΦΕΚ 
377/87 τ. Β’). 

2. Σκοποί του Συνδέσμου είναι: 

α) Η εκπόνηση χωροταξικού σχεδίου και η μελέτη προγράμματος 
ανάπτυξης της περιοχής. 

β) Η υποβοήθηση των ΟΤΑ του συνδέσμου στην καταγραφή και ιε¬ 
ράρχηση των αναγκών, στην αξιολόγηση των αναγκαίων έργων υποδο¬ 
μής και στον προγραμματισμό τους. 

γ) Η δημιουργία ή επέκταση τεχνικών Υπηρεσιών και η στελέχωσή 
τους με το κατάλληλο επιστημονικό και τεχνικό προσωπικό. 

δ) Η μελέτη, κατασκευή, διαχείρηση και συντήρηση των έργων τε¬ 
χνικής υποδομής που θα του αναθέτουν οι ΟΤΑ. 
ε) Η προστασία του περιβάλλοντος, 
στ) Ή αντιπυρική προστασία της περιοχής. 

ζ) Η μελέτη, κατασκευή, διαχείρηση και συντήρηση συστημάτων 
Ύδρευσης και αποχέτευσης των ΟΤΑ. 

η) Η καθαριότητα καθώς και η συλλογή, η αποκομιδή, η διάθεση και 
η επεξεργασία των απορριμμάτων. · 

θ) Η προμήθεια και διαχείρηση συγκοινωνιακών μέσων, 
ι) Η μέριμνα για την εξασφάλιση γης για τη βοσκή των ζώων των 
δημοτών και η βελτίωση των βοσκοτόπων. 

ια) Σκοπό του συνδέσμου αποτελούν και οι αρμοδιότητες που προβλέ- 
πονται από τα άρθρα 22, 23 και 24 του Δ.Κ:Κ. (Π.Δ. 76/85). 

3. Έσοδα του αναπτυξιακού συνδέσμου είναι: 

α) Εισφορά των μελών 1% επί των τακτικών εσόδων του προηγου¬ 
μένου έτους κάθε κοινότητας ετησίως. 


β) Πρόσοδοι από την περιοουσία του συνδέσμου, 
γ) Δωρεές, επιχορηγήσεις και εισφορές από το Δημόσιο ή άλλα φυ¬ 
σικά ή Νομικά πρόσωπα ή οργανισμούς - Δωρεές Ομογενών κ.λπ. 

δ) Πρόσοδοι από τους φόρους, τέλη, δικαιώματα που επιβάλλονται 
υπέρ του συνδέσμου. ι¬ 

έ) Επιχορήγηση από τους φορείς του Δημοσίου Τομέα. 

4. Έδρα του-συνδέσμου ορίζεται η Κοινότητα Σκουτάρεως. 

5. Χρονική διάρκεια του συνδέσμου ορίζεται η τριακονταετία, δηλαδή 
μέχρι 31.12.2019. 

6. Όσοι οργανισμοί, οι οποίοι περιλαμβάνονται στην παραπάνω γε¬ 
ωγραφική ενότητα, εκδηλώσουν επιθυμία για τη συμμετοχή τους στον 
εν λόγω αναπτυξιακό σύνδεσμο, θα συμπεριληφθούν σ’ αυτόν με νεώ- 
τερη απόφασή μας. 

7. Κατά τα λοιπά εφαρμόζονται οι διατάξεις του νόμου. 

Η οιπόφαση αυτή να δημοσιευθεί στην Εφημερίδα της Κυβερνήσεως. 


Σέρρες, 13 Ιανουάριου 1989 
Η Διευθύντρια 
Ν. ΑΝΤΩΝΙΑΔΟΥ 


♦ 


Αριθ. ΕΣ/747 (13) 

Ίδρυση αναπτυξιακού συνεδέσμου στην 9η Γεωγραφική ενότητα, Ν. 

Σερρών. 


Η ΝΟΜΑΡΧΗΣ ΣΕΡΡΩΝ 


Έχοντας υπόψη: 

1. Τις διατάξεις των άρθρων 177-181 του Δ.Κ.Κ.(Π.Δ. 76/85) 

2. Την αριθμ. 65939/2.6.1987 . , απόφαση των Υπουργών 

Εσωτερικών, Εθνικής Οικονομίας και Περιβάλλοντος Χωροταξίας και 
Δημοσίων έργων (ΦΕΚ 377/27.7.1987 τ. Β’) «περί ορισμού Γεωγρα¬ 
φικών ενοτήτων Ν. Σερρών». 

3. Τις αριθμ. 2/1989, 2/89,1/89, 6/89, 4/89 και 1/99 αποφά¬ 
σεις των κοινοτικών Συμβουλίων Τραγίλου, Μαυροθάλασσας, Αγίου 
Δημητρίου, Ιβήρων, Ευκαρπίας και Αηδονοχωρίου αντίστοιχα, περί 
ιδρύσεως αναπτυξιακού συνδέσμου για την κοινή εκτέλεση, λιετουργία 
και συντήρηση έργων, την προμήθεια μηχανημάτων και υλικών και την 
παροχή υπηρεσιών που ανήκουν στις αρμοδιότητές τους καθώς και για 
το σχεδιασμό και την κατάρτιση προγράμματος για την ανάπτυξη του 
ευρύτερου χώρου του αποφασίζουμε: 

1. Συστήνουμε αναπτυξιακό σύνδεσμο με τις Κοινότητες Τραγίλου, 
Μαυροθάλασσας, Αγίου Δημητρίου, Ιβήρων, Ευκαρπίας και Αηδονο¬ 
χωρίου που περιλαμβάνονται στην 9η γεωγραφική ενότητα, όπως αυτή 
έχει καθορισθεί με την αριθμ. 65939/2.6.1987 κοινή υπουργική από¬ 
φαση (ΦΕΚ 377/87 τ. Β’) με τους παρακάτω σκοπούς: 

α) Εκπόνηση χωροταξικού, σχεδίου και μελέτη προγράμματος ανα¬ 
πτυξιακής περιοχής. 

β) Υποβοήθηση των ΟΤΑ του συνδέσμου στην καταγραφή και ιεράρ- 
χιση των αναγκών, στην αξιολόγηση των αναγκαίων έργων υποδομής 
και στον προγραμματισμό τους και συγκεκριμένα στην εκπόνηση μελέ¬ 
της και εκτέλεσης του έργου «Αποχέτευση των κοινοτήτων: Μαυροθά¬ 
λασσας, Ευκαρπίας, Αηδονοχωρίου, Τραγίλου, Ιβήρων, και Αγ. Δημη¬ 
τρίου. 

γ) Ύδρευση των παραπάνω κοινοτήτων. 

δ) Αγορά κατάλληλου μηχανήματος για την μόρφωση των κοινοτι¬ 
κών και αγροτικών δρόμων και 

ε) Αγορά απορριμματοφόρου για την αποκομιδή των απορριμμάτων 
των Κοινοτήτων του συνδέσμου και τη μεταφορά και ταφή αυτών σε 
χώρο που θα προτείνει ο Σύνδεσμος. 

2. Έσοδα του συνδέσμου είναι: 

α) Ετήσιες εισφορές των μελών (1) Μαυροθάλασσας 100.000 δρχ. 
(2) Ευκαρπίας 50.000 δρχ. (3) Τραγίλου 35.000 δρχ. (4) Ιβήρων 
50.000, (5) Αηδονοχωρίου 25.000 δρχ. και 6) Αγ. Δημητρίου 
25.000 δρχ. 

β) Πρόσοδοι από την περιουσία του Συνδέσμου. 

. γ) Δωρεές, επιχορηγήσεις και εισφορές από το Δημόσιο ή άλλα φυ¬ 
σικά ή νομικά πρόσωπα ή οργανισμούς, δωρεές ομογενών κ.λ.π. 

δ) Πρόσοδοι από τους φόρους, τέλη, δικαιώματα που επιβάλλονται 
υπέρ του Συνδέσμου και 

ε) Επιχορηγήσεις από τους φορείς του Δημόσιου Τομέα. 

3) Έδρα του συνδέσμου ορίζεται: η Κοινότητα Μαυροθάλασσας. 

4. Χρονική διάρκεια: Αόριστος. 

5. Η Κοινότητα Ν: Κερδυλλίων, η οποία περιλαμβάνεται στην παρα¬ 
πάνω Ενότητα, εφ’ όσον εκδηλώσει επιθυμία για τη συμμετοχή της στον 
εν λόγω αναπτυξιακό σύνδεσμο, θα συμπεριληφθεί σ’ αυτόν με νεώτερη 
απόφασή μας. 

6. Κατά τα λοιπά εφαρμόζονται οι διατάξεις του νόμου. 

Η απόφαση αυτή να δημοσιευθεί στην Εφημερίδα της Κυβερνήσεως. 

' Σέρρες, 13 Ιανουάριου 1989 

Η Διευθύντρια 
Ν. ΑΝΤΩΝΙΑΔΟΥ 

- » 

Αριθ. π.ε.19413 (14) 

Τροποποίηση της αριθ. 23547/11.9.67 απόφαση της Νομάρχου Σερ¬ 
ρών που αφορά το Αγρόκτημα Αλιστράτης. 

Η ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις των άρθρων 1 και 5 του Νόμου 3200/55 «περί διοι¬ 
κητικής αποκεντρώσεως» όπως συνεπληρώθησαν με τις διατάξεις των 
άρθρων 1 και 4 του Ν.Δ. 532/70 «περί συμπληρώσεως των διατάξεων 
περί διοικητικής αποκεντρώσεως». 

2) Το Β.Δ. αριθ. 709/70 «περί καθορισμού των διατηρούμενων υπέρ 
του Υπουργού και των Περιφερειακών αρχών διανομαρχιακού επιπέδου 
αρμοδιοτήτων επί θεμάτων του Υπουργείου Γεωργίας». 

3) Το Β.Δ. αριθ. 347/71 «περί των παρά ταις περιφερειακαίς Υπη- 
ρεσίαις του Υπουργείου Εθνικής Οικονομίας επί θεμάτων Γεωργίας 
Συμβουλίων». 

4) Τις αριθ. ΕΣ/24677/8.1.81 και ΕΣ/6389/εγκ. 51/6.4.82 
αποφάσεις μας, με τις οποίες μεταβιβάστηκαν στο Δ/ντή Γεωργίας ορι¬ 
σμένα από τα καθήκοντά μας. 

5) Την αριθ. 23547/11.9.67 απόφασή μας, με την οποία μεταβιβά¬ 
στηκαν κατά κυριότητα οι κοινόχρηστες εκτάσεις του αγρ/τος Αλιστρά- 
της στην ομώνυμη Κοινότητα όπως αυτή τροποποιήθηκε με τις αριθ. 
71938/73, 23568/74, 5078/75 και 23325/76 μεταγενέστερες 
αποφάσεις μας. 

6) Την 96/1988 απόφαση του κοινοτικού Συμβουλίου Αλιστράτης 
βάσει της οποίας παραιτείται η Κοινότητα Αλιστράτης από την κυριό¬ 
τητα του αριθ. 9055 τεμαχίου χερσολείβαδο κοινό έκτασης 229.242 
τ.μ. προκειμένου να προσαρτηθεί στον συνοικισμό και να παραχωρηθεί 
στη συνέχεια ως οικοπεδικός κλήρος σε ακτήμονες κατοίκους του συνοι¬ 
κισμού αυτού, αποφασίζουμε: 

Τροποποιούμε την αριθ. 23547/67 απόφασή μας δια τής οποίας με¬ 
ταβιβάσθηκαν στην κυριότητα της κοινότητας Αλιστράτης οι κοινόχρη¬ 
στες εκτάσεις του ομώνυμου αγροκτήματος, ως ακολούθως: 

Εξαιρούμε της μεταβίβασης της κυριότητας ολόκληρο το αρ. 9055 
τεμάχιο (χερσολείβαδο κοινό) έκτασης 229.242 τ.μ., προκειμένου στον 
χώρο που αυτό καταλαμβάνει να γίνει επέκταση του συνοικισμού για 
αποκατάσταση ,ακτημόνων του χωριού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σέρρες, 16 Ιανουάριου 1989 

Με εντολή Νομάρχου 
Η Διευθύντρια 
I. ΓΑΒΡΙΗΛΙΔΟΥ 

- ♦- 

Αριθ. 21688/88 (15) 

Τροποποίηση ΟΕΥ Κοινότητας Νεροκούρου Ν. Χανιών. 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1) Τις διατάξειςς των άρθρων 12, 258 και 259 του Ν. 1188/81 
«περί καταστάσεως προσωπικού ΟΤΑ». 

2) Τις όμοιες των άρθρων 5 και 6 του Π.Δ/τος 410/1988. 

3) Τις διατάξεις του Ν. 1586/86 «Βαθμολογική διάρθρωση των θέ¬ 
σεων του δημοσίου, ΝΠΔΔ και ΟΤΑ και άλλες διατάξεις» και του Π.Δ/ 


τος 37Α/1987. 

4) Την 39/1988 απόφαση του Κοινοτικού Συμβουλίου Νεροκούρου, 
«περί τροποποίησης του ΟΕΥ της Κοινότητας, για τη σύσταση δύο ορ¬ 
γανικών θέσεων με σχέση εργασίας ιδιωτικού δικαίου αορίστου χρόνο, 
με περιορισμένη απασχόληση, καθώς και μιάς θέσης μονίμου υπαλλή¬ 
λου, κλάδου ΥΕ16. 

5) Την 35/1988 σύμφωνη γνωμοδότηση του Υπηρεσιακού Συμβου¬ 
λίου του άρθρου 14 παρ. 9 Ν. 1586/86, που διατυπώθηκε στο 5/ 
4.11.1988 πρακτικό του. 

6) Όλα τα στοιχεία του φακέλλου, αποφασίζουμε: 

Εγκρίνουμε την 39/1988 απόφαση του Κοινοτικού Συμβουλίου Νε¬ 
ροκούρου, με την οποία τροποποιείται ο ΟΕΥ της κοινότητας, που έχει 
ψηφισθεί με την 63/1986 απόφαση του κοινοτικού Συμβουλίου και 
εγκριθεί με την 2407/13.7.88 όμοιά μας, και ο οποίος, μετά την τρο¬ 
ποποίηση, παρουσιάζει την παρακάτω σύνθεση και διαβάθμιση θέσεων 
στο άρθρο 1: 

Μόνιμο προσωπικό: 

1. Δύο θέσεις υπαλλήλων κλάδου ΔΕΙ Δ/κού με βαθμό Γ - Α. 

2. Μία θέση εργάτη γενικών καθηκόντων κλάδου ΥΕ16 με βαθμό Δ 
- Γ. 

Προσωπικό με σχέση εργασίας ιδιωτικού δικαίου αορίστου χρό¬ 
νου. 

1. Μία θέση-ηλεκτρολόγου περιορισμένης απασχόλησης, μέχρι τέσ¬ 
σερα ημερομίσθια το μήνα. 

2. Μία θέση καθαρίστριας του.κοινοτικού καταστήματος, μέχρι πέντε 
(5) ώρες την εβδομάδα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χανιά, 13 Ιανουάριου 1989 

Με εντολή Νομάρχη 
Ο Διευθυντής 
ΧΑΡΑΛ. ΦΥΤΡΑΚΗΣ 

- ♦ - 

Αριθ. Α22/422 α.α. * (16) 

ΑΠΟΦΑΣΗ 471 

Κατάταξη σε ασφ/κή κλάση, των μελών του ασφαλιστικού συνεταιρι¬ 
σμού μεταφραστών «Η ΜΕΡΙΜΝΑ».. 

(ΣΥΝΕΔΡΙΑΣΗ Δ.Σ. ΙΚΑ 45/29.12.88) - ·~' ν 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΙΚΑ 

Έχοντας υπόψη: '· 

α) Τις διατάξεις του άρθρου 86 του κεφαλαίου ΙΑ' του Κανονισμού 
Ασφάλισης του ΙΚΑ, όπως ισχύουν σήμερα (Α.Υ.Ε. 55575/1.479/ 
18.11.65 ΦΕΚ 816/7.12.65 τ.Β·) 
β) Την 30/Συν. 2η/21.1.88 απόφαση Δ.Σ. ΙΚΑ (ΦΕΚ 102/ 
25.2.88 τ.Β). 

γ) Την 515/78/25.10.88 πρόταση τηςΤ.Δ.Ε. του Τοπικού Υποκ/ 
τος ΙΚΑ Πλ. Συντάγματος (έγγραφο Υποκ/τος 16058/29.11.88). 

δ) Την από 16 Δεκεμβρίου 1988 εισήγηση της Δ/νσης Ασφάλισης 
Τμήμα Ααφ. επαγγ. Κατηγοριών. 

ε) Τις προφορικές απόψεις των εκπροσώπων του συνεταιρισμού «Η 
ΜΕΡΙΜΝΑ» X. Στάθη και Λ. Βλάχου. 

στ) Την πρόταση του μέλους του Δ.Σ. Διον. Μαυρογένη για κατάταξη 
των μελών του συνεταιρισμού μεταφραστών «Η ΜΕΡΙΜΝΑ» στην 8η 
ασφ/κή κλάση με την οποία συμφώνησαν όλα τα μέλη του Δ.Σ., αποφα¬ 
σίζει ομόφωνα: 

Εγκρίνει την κατάταξη των μελών του ασφαλιστικού συνεταιρισμού 
μεταφραστών «Η ΜΕΡΙΜΝΑ» στην 8η ασφαλιστική κλάση καθώς και 
τον καθορισμό των κατά μήνα ημερών εργασίας στην ασφάλιση σε 25. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Ιανουάριου 1989 

Ο Διοικητής - Πρόεδρος Δ.Σ. 

ΦΟΙΒΟΣ ΙΩΑΝΝΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




